Intervencion militar di Estado Unido na Venezuela 2026

Dia 3 di januari 2026, Merca a lansa atakenan aereo riba multiple luga pa nort di Venezuela, incluyendo e capital di Caracas. E nomber codigo di e operacion ta Operation Absolute Resolve.

Presidente Nicolás Maduro a declara un estado nacional di emergencia despues cu e explosionnan a cuminsa. E gobierno a priminti di defende su mes contra accionnan militar Mericano dirigi riba cambio di regimen.

Pa marduga, 5:21 ora Venezolano, presidente Mericano Donald Trump a pone riba Truth Social cu Nicolás Maduro y su casa Cilia Flores a wordo captura y saca for di Venezuela. Segun secretario di Estado di Merca, Marco Rubio, Maduro a wordo deteni y lo enfrenta acusacionnan penal na Merca. Vicepresidente Venezolano, Delcy Rodríguez a confirma cu tanto Maduro como su casa ta perdi y a exigi "prueba di bida".

Fuentenan di e oposicion Venezolano a bisa Sky News cu nan ta kere cu e supuesto captura di Maduro ta representa un "salida negocia" cu Merca.

Oranan despues, procurador-general di Merca, Pam Bondi a anuncia cu Nicolás Maduro y su casa a wordo acusa den e districto sur di New York riba acusacionnan di narcoterorismo.

 Atake 
Presidente Trump a ordena atakenan militar na Venezuela, incluso riba facilidadnan militar.

Por lo menos shete explosion a wordo raporta, alrededor di 2:00 di marduga ora Venezolano, acompaña pa observacion di avionnan cu ta bula abou. Explosionnan a wordo raporta principalmente na La Guaira, Higuerote, Meseta de Mamo, El Hatillo, Charallave, y Carmen de Uria, areanan den cercania di e capital Caracas. Mayoria atake tabata dirigi riba antena y basenan militar activo. E prome informenan a indica cu e explosionnan por a origina for di e base aereo Generalissimo Francisco de Miranda y forti Tiuna, dos instalacion militar grandi. Mas explosion grandi a wordo raporta na aeropuerto di Higuerote.thumb|Mapa di luganan ataca.

E atakenan a dura mas o menos trinta minuut. David Smolansky, un vocero di e lider di oposicion Venezolano María Corina Machado, a bisa CBS News cu ademas di forti Tiuna y base aereo di Miranda, e waf di La Guaira y antenanan na sero El Volcán a wordo afecta.

Presidente Maduro a declara un emergencia nacional poco despues cu explosionnan a cuminsa. E administracion a declara cu e lo defende su mes contra loke el a describi como accionnan militar Mericano dirigi riba cambio di regimen, y a caracterisa e atake como "agresion imperialista", y a pidi pa un reunion di emergencia di Conseho di Seguridad di Nacionnan Uni.

E atakenan a resulta den morto di  mas cu cincuenta civil y personal militar Venezolano y dos personal militar Mericano herida.

 Impacto riba Islanan ABC 
E atakenan aereo Mericano riba Venezuela tabatin repercusionnan inmediato riba e islanan ABC (Aruba, Boneiro y Corsou), principalmente door di nan cercania geografico cu Venezuela. Pa motibo di seguridad, practicamente tur vuelo riba dia 3 di januari di i pa e tres isla a wordo cancela temporalmente, causando disrupcion den e sectornan di transporte y turismo.Don Ceder wil spoeddebat over aanval VS op Venezuela, dossierkoninkrijksrelaties.nl (3 di januari 2026) E situacion relaciona cu e intervencion a provoca reaccionnan politico na e islanan ABC pa e habitantenan mantene calmo, mientras cu na Hulanda Tweede Kamer a convoca un reunion pa discuti su posibel consecuencianan pa Caribe Hulandes.Gezaghebber Soliano roept op tot kalmte na persconferentie over regionale ontwikkelingen, bonaire.nu (4 di januari 2026)Dick Drayer, Premier Eman: geen direct gevaar voor Aruba na arrestatie Maduro, aruba.nu (4 di januari 2026)

Prome cu e atake, e presencia di barconan di guera Mericano den awanan internacional rond di e islanan a genera preocupacion entre e habitantenan di islanan ABC tocante seguridad y e posibel efectonan riba turismo, aunke no a raporta violacionnan teritorial den Reino Hulandes. Segun 'Cornerstone Economics', un solo dia di cancelacion di vuelonan por pone aproximadamente USD 18 miyon na entrada di turismo na riesgo pa Aruba, Corsou y Boneiro combina.Dick Drayer, Sluiting luchtruim kost ABC-eilanden dagelijks 18 miljoen dollar, aruba.nu (4 di januari 2026)Cruiseschip mijdt Curaçao vanwege militaire oefeningen, curacao.nu (17 di december 2025)Por spera mas: Virgin Voyages a cancela bishita di dialuna awo, 24ora (3 di januari 2026) 

Kategoria:Venezuela
Kategoria:Estadonan Uni di Merka